rlitschk/wikidir huggingface dataset:
Göran Claeson (* 4. März 1945 in Älvsjö) is en ehmalger sweedsch Iesflinklöper. Claeson is all 1968 bi de Olympisch Spelen över 1.500 Meter antreden, keem do aber man blots up Platz 20. Beter leep dat al een Johr later bi de Europameesterschapen in’ Mehrkamp, bi de he immerhenn en Bronzemedaille winnen kunn. Bi de denn folgend Weltmeesterschap in’ Mehrkamp wunn he de Sülvermedaille. 1972 bi de Olympisch Spelen keem he över 1.500 Meter up den darten Platz, en internatschonalen Titel kunn he aber anfangs nich winnen. Dat änner sück aber, as nah de Saison 1971/1972 de nedderlännschen Stars Ard Schenk un Kees Verkerk Profis wurrn un de starke Norweger Dag Fornæss sien Loopbahn beend harr. 1973 kunn Claeson de Europameesterschap un de Weltmeesterschaftskamp in’ Mehrkamp winnen. 1974 kunn he sien Europameestertitel sogor verteidigen un bi de Weltmeesterschap wunn he nochmals Bronze. 1975 bi de Europameesterschap keem he as Titelverteidiger man blots up den 11. Platz, un hett sien Loopbahn denn in dat glieker Johr beend. Neben sien international Erfolge kunn he ok noch 25 sweedsch Meesterschapen för sück entscheiden: Sweedsche Meesterschapen över 1,500 m: 1969, 1970, 1971, 1973, 1974 un 1975. Sweedsche Meesterschapen över 5,000 m: 1969, 1970, 1971,
James Alan Hetfield (* 3. August 1963 in Downey, Kalifornien) is de Singer un Gitarrenspeler vun de amerikaansche Metal-Grupp Metallica. He hett de Band Metallica mit sien Kumpel Lars Ulrich 1981 in San Francisco grünnt. Jemehr kommerziell spoodriekste Album weer Metallica vun 1991. Dormit sünd he un sien Grupp weltberöhmt wurrn. 2001 hett he sik in en Afwenntherapie för Alkoholismus inwiesen laten. Na een Johr weer he aver dröög un is dat na egen Angaven jümmers noch. He is verheiraat un hett dree Kinner.
Hans-Jürgen (Hansi) Bargfrede (* 10. März 1959 in Zeven) is ehn ehmalger düütsch Footballspeler. He speel in’t Mideelfeld un hett för den FC St. Pauli 15 Bundsligaspele makt. Bargfrede speel Enn’ vun de 1970er-Johren bi de Amateure vun Werder Bremen. In de Saison 1978/79 hörr he ok to de Profi-Kader, keem aber nich to’n Insatz. He hett denn wiederhenn in de tweete Mannschap speelt. 1984 is he aber to den FC St. Pauli wesselt. För de Hamborger hett he insgesamt 111 Spelen makt, dorvan 15 Eerstligaspele van 1988 -1989. Een Door hett he in de Bundsliga schaaten. Dornah is he to SC Preußen Münster wesselt, för de he noch söss Tweetliagspele in de Saison 1989/90 absolveert hett. Nah dat Enn’ vun sien Karrierre weer Bargfrede noch Trainer bi Tus Heeslingen as ok vun de C-Jöögs-Uwahl vun de Neddersassschen Footballverband. Buterdem bedrifft he en Sportgeschäft in Zeven. Hans-Jürgen Bargfrede is de Vader vun Philipp Bargfrede, de Profi-Footballspeler bi Werder Bremen is. Bargfrede up Fussballdaten.de
Philipp Bargfrede (* 3. März 1989 in Zeven) is en düütsch Footballspeler. Bargfrede fung mit dat Footballspelen bi den Vereen TuS Heeslingen ut Neddersassen an. 2004 wessel he in de Juniorenafdeelen vun de Bundsligist Werder Bremen. In’t Fröhjohr 2008 keem he to sein eerst Insatzen in de tweete Mannschap in de Regionalliga Nord. In de Saison 2008/09 speel he för Werder Bremen II in de nee grünnd 3. Liga, mak aber all de Vörbereitung mit de eerste Mannschap mit.. Siet de Saison 2009/10 hörrt he aber to den offiziellen Bundsliga-Kade un hett an’ 8. August 2009 sien eerst Bundsligaspeel makt. Dree Daag later wurr he ok eerstmals in de U-21 Natschonalmannschap insett. Bargfrede is de Söhn vun den ehmalge Bundsliga-Profi Hans-Jürgen Bargfrede un lehrt Koopmann in’n Eenzelhannel.. Philipp Bargfrede Kicker-online Philipp Bargfrede up de offiziell Homepage vun Werder Bremen Meldung der Vertragsverlängerung mit Werder Bremen bei Focus online Meldung der Vertragsverlängerung mit Werder Bremen bei Focus online Bericht över den „Tag der Fans“ 2009 up de offiziell Homepage vun Werder Bremen Mannschop vun Werder Bremen in de Saison 2009/10 Aymen Abdennour | Niklas Andersen | Kevin Artmann | Philipp Bargfrede | Sebastian Boenisch | Tim Borowski | Torsten Frings |
Franziska Stürmer (* 1. Januar 1986 in Potsdam) is en düütsch Schauspelerin. Stürmer wurr dör hör Hööftrull as Monika Freising in de Kinner- un Jöögdreeg Schloss Einstein bekannt. Dorneben wirk se in de Feernsehproduktschoon Wenn der Präsident zweimal klingelt mit, as ok in en Episood vun de Sat.1-Reeg Inspektor Rolle. Franziska Stürmer in de Internet Movie Database (engelsch)
Disse Artikel is man blots en Stubben. Du kannst Wikipedia helpen un em verbetern. De Vietnamkrieg weer en Krieg vun 1957 bet 1975 in Vietnam, Laos un Kambodscha. Bet 1945 weer Vietnam ünner de Verwalten vun Frankriek. Ene Vichy-Armee ööv de Macht ut in dat Land. Vun 1945 af an weer de Norden vun Vietnam de chineesche Zoon un de Süden de Zoon vun Grootbritannien in Vietnam. De Vietminh weern 1941 grünnt wurrn. Se hefft en Republiek in Hanoi in'n Noorden vun Vietnam ünner Ho Chi Minh grünnt. In Laos, wo ok lang Krieg weer, geev dat den kommunistischen Pathet-Lao-Staat mit Seet in Xieng Khouang, in't neurale Rebeet vun Laos weer de wichtigste Stadt Vientiane un de Antikommunisten vun Laos hefft ehr zentrum in Savannakhet harrt. As en Resultat vun'n Vietnamkrieg sünd Vietnam, Laos un Kambodscha kommunistische Staten wurrn. In'n Süden vun Vietnam weer bet 1963 Ngo Dinh Di de Ministerpräsident. Denn is he an'e Siet bröcht wurrn. He güng tegen buddhistische Sekten an un stünn gegen den kommunistischen Staat in'n Norden vun Vietnam. Vun 1965 af an weer in'n Süden vun Vietnam de General Nguyen Cao Ky an de Macht. Ok anner Länner op de kapitalistische Siet weern in
Roger Gyselinck (* 17. September 1920 in Wetteren; † 5. Januar 2002) weer en belgisch Radrennfohrer. He weer Profi van 1941 bit 1954. 1949 beleg he bi de Klassiker Lüttich-Bastogne-Lüttich den 3. Platz. Sien gröttste Erfolg is aber woll de Sieg bi de Düütschland-Rundfohrt 1950. Bi bedüüdend starkere Besetten 1951 keem he noch up den 6. Platz. Dann gifft noch en tweeten Radrennfohrer mit de sülvig Naam, de sien gröttsten Spood vör den tweeten Weltkrieg harr. Gyselinck up Radsportseiten.net
Jatiya Sangsad Bhaban (bengali: জাতীয় সংসদ ভবন, Jātīya Saṃsad Bhaban, Huus vun de Natschonalversammlung) is dat Bowark vun dat Natschonalparlament vun Bangladesch in de Hööftstadt Dhaka. Dat Bowark wurr vun den US-amerikaansch Architekten Louis Isadore Kahn (1901–1974) utklamüstert un gellt as en vun de gröttst Parlamentshüüs in de Welt. Jonathan Lee: 50 große Abenteuer. Besondere Orte und die Menschen, die sie geschaffen haben. München: Prestel Verlag, 2006. ISBN 3-79133530-8 banglapedia.search.com Huus vun de bangladesch’schen Natschonalversammlung bi Banglapedia (engelsch)
Jan Bos (* 29. März 1975 in Hierden) is en nedderlannsch Iesflinklöper un Radrennfohrer. In dat Johr 1998 wurr he in Berlin Weltmeester in’ Sprint un wunn bi de Olympisch Winterspelen 1998 in Nagano de Sülvermedaille över 1000 Meter. Veer Johr later wunn he nochmols Sülver över de glieker Distanz. Bi de Olympisch Winterspelen 2006 in Turin droog he bi de Eröffnungsfier de Fahn vun de Nedderlannen. Jan Bos is de Bröer vun de Radfohrer Theo Bos. Mit hüm tosommen is he bi de Olympisch Sommerspelen 2004 in Athen in de Verfolgung antreden. Statistik bi Skateresults up de Websteed vun de DESG Fotos vun Jan Bos (DESGphoto)
Ulrich Pinner (* 7. Februar 1954 in Zittau) is en ehmalger düütsch Tennisspeler. He hörr in de 70er Johren un to’n Anfang vun de 80er Jahren to de best düütsch Tennisspeler. To sien gröttsten Erfolg tellt de Sieg bi de Swiss Open 1979 (tegen Peter McNamara). In disse för dat düütsch Tennis ehder mau Tiet keem he up Platz 23 in de Eenzel-Ranglist vun de ATP. In de Johren 1979 un 1985 weer he düütsch Meister in’t Tennis. He speel, as ok sein Bröer, johrenlang för Blau-Weiß Neuss in de Tennis-Bundsliga un wurr ok mehrfak düütsch Mannschapsmeester. Ulrich Pinner speel in’t Eenzel mit Rolf Gehring un tosommen mit Werner Zirngibl för Düütschland in’tDavis Cup in’t Düppel. ATP-Profil vun Ulrich Pinner (engelsch) ITF-Profil vun Ulrich Pinner (engelsch) Davis-Cup Statistik vun Ulrich Pinner (engelsch)
(87) Sylvia is en Asteroid ut de butere Hööftgördel (Spektralklass X), de an’n 16. Mai 1866 vun de engelsch Astronom Norman Robert Pogson an de Steernwacht in Madras, Indien, opdeckt wurrn is. De afsolute Helligkeit bedrocht 6,94. De Asteroid is nah Rhea Silvia nömmt wurrn, de Moder vun Romulus un Remus in de röömsch Mythologie. Mit en middleren Dörmeter vun 260 km is he dat achtgröttste Objekt vun den Hööftggördel. In rund 5 Stünn un 11 Minüt roteert he üm de eegen Ass. De Asteroid hett en dunkeln Böverflach mit en Albedo vun 0,043. An’ 23. Februar 2001 hett man an dat Keck-Observatorium mit Hülp vun adaptiver Optik en Begleiter bi Sylvia opdeckt. Dör wieder Beobachtungen mit dat Very Large Telescope in dat Johr 2004 kunn noch en Maand funnen wurrn: Sylvia is somit de eerste bekannte Asteroid mit twee Maanden. De eerste, Romulus, hett en Dörmeter vun 18 km un umkreist Sylvia in en Afstand vun 1.356 km in 3,65 Daag. De tweete, Remus, is blots 7 km groot un bewegt sück in en Afstand vun 710 km in 33 Stünn um den Asteroiden. Beid Objekte umkreisen den Asteroiden up quasi kreisföörmig (Exzentrizität = 0,001 bzw. 0,016) un meest
Earl Grey betekent Earl Grey, en Teesoort, Earl Grey, engelschen Adelstitel. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Koreakrieg weer en Krieg in Korea vun 1950 bet 1953. Dat weer en Krieg, de Noordkorea begunn. Op de Siet vun Noordkorea weer ok de Volksrepubliek China. Op de anner Siet weer Süüdkorea un de Verenigde Nationen, mit vele US-amerikaansche Soldaten. Bi Panmunjom warr 1953 ene Grenz dor't Land mokt. De Genfer Butenministerkonferenz för Korea harr keen Spood. Syngman Rhee weer de Präsident vun't kapitalistische Südkorea un Kim Il Sung de Präsident vun't kommunistische Noordkorea to de Tiet vun'n Koreakrieg.
Bergamott oder Bergamotte (Citrus bergamia, ok woll Citrus aurantium subsp. bergamia) is en lüttje, suure Zitrusfrucht. Se hett de Form vun Beren un wasst an en Boom, de bi 4 m hooch weern kann. De Frucht warrt in dat süüdliche Italien tagen un bringt Smack in den Earl Grey-Tee. Dor warrt Bergamottööl ut de Schellen vun unriepe Frücht for wunnen. De Naam kümmt vun de Stadt Bergamo in Italien vun her. Up de Grundlaag vun en Gen-Unnersöken ut dat Johr 2000 warrt annahmen, datt Bergamott en Krüzung is twuschen Citrus limetta (en Zitroon-Soort) un Citrus aurantium (en Suerappelsien). Dat is nich klaar, of dat dor um en natüürliche, spontane Krüzung bi geiht. An un for sik kummt Citrus aurantium in dat süüdliche Vietnam vör. Dat Ätheersche Ööl wat ut Bergamott maakt warrt, is bannig wichtig för de Parfümindustrie. In en ganze Reeg vun Parfüms is düt Ööl in. Dat is ok de wichtigste Bestanddeel vun Eau de Cologne un Fougère-Parfüms. Bovenhen gifft dat noch en Bergamottkruut (Monarda fistulosa). Dor hannelt sik dat um en Plant ut de Familie vun de Pepermintplanten bi. Se kümmt in de USA vör un hett den Naam vun de Zitrusplanten her kregen, vunwegen den Röök,
Bergamottööl is en Ätheersch Ööl, dat meist dor koolt Pressen ut de Schellen vun unriepe Frücht vun den Bergamott-Boom wunnen warrt. Dat Ööl warrt sunnerlich bruukt as Duftstoff in Parfüms un annere Kosmetika. Dat is en vun de wichtigsten Bestanddelen vun Eau de Cologne. Bovenhen warrt dat Ööl bruukt, um Smack in den Earl Grey-Tee to bringen. Bergamottööl is een vun en ganze Reeg vun Stoffen, de för dat Denatureren vun Alkohol bruukt weert. Bovenhen hett dat ok noch en Platz in de Aromatherapie. De Farv vun dat Bergamottööl is geel-gröön. De wichtigsten Bestanddelen sünd Limoneen, Linalylacetat un Linalool. Denn is dor ok noch α- en β-Pineen, γ-Terpineen en Myrceen in. Vunwegen den hogen Andeel vun Limoneen un Linalool kann dat Bruken vun Bergamottööl ok de Oorsaak vun en Allergie weern. Vunwegen datt de Andeel vun Furocoumarinen (sunnerlich Bergapteen) bi 5 % liggen kann, is dat Ööl fototoxisch, d. h., bi Sunnschien grippt dat de Huut an. .
Earl Grey (ok woll verkehrt as Earl Gray schreven) is de Naam för en Mix ut Swarten Tee, de sien sunnerlichen Smack vun Bergamottööl kriggt. Düt Ööl warrt maakt ut de Schellen vun unriepe Frücht vun de Zitrusfrucht Bergamott. De Earl-Grey-Tee hett sien Naam vun den engelschen Greven Charles Grey (1764–1845) kregen. He weer Staatsmann un Premierminister in Grootbritannien. De Geschicht warrt vertellt, he scholl düssen Tee as en Geschenk kregen hebben, as bi en Hannelsreis na Asien een vun siene Mitarbeiders en Jungen reddt hett, de anners verdrunken weer. De Vadder vun düssen Jungen schall so dankbaar ween hebben, datt he dat Rezept an Earl Grey geven hett. Earl-Grey-Tee is de leevste Drunk vun Käpt’n Jean-Luc Picard ("Tea, Earl Grey, hot!") ut de Serie Star Trek: The Next Generation. Ok James Bond mag geern Earl Grey-Tee drinken. Dat hett an’t Enn vun dat 18. Johrhunnert en Cocktail mit den Naam London Fog geven. He bestünn ut Earl-Grey-Tee, kaakte Melk un Vanille-Zirup.
De Teeplant (Camellia sinensis) is en Plantenaart. Ut de ehre Delen warrt echten Tee vun maakt. De Teeplanten wasst as Strüker oder lüttje Böme mit jummerlos gröne Blöer. Se weert vun een bit fiev Meter hooch, hen un wenn kann dat ok mol bit negen Meter in’e Hööchd gahn. Wenn de jungen Twiegen utdrieven doot, sünd se toeerst root un witte Haare sitt doran. Man de fallt gau af un de Twiegen weert geel un gries. Ok an de Knuppen an’t Enn sitt Sülverhaare an. De Blöer staht in’n Wessel un hefft en korten Stengel. Se sund rund oder ok wat länger. An den Blattrand sitt Tähn. De Blöer sünd fiev bit 14 cm lang un twee bit 7,5 cm breet. Boven sünd se dunkelgröön, glatt un glimmert wat, unnen sünd se wat heller un dor könnt Haare an sitten. Vun de Middelrippen gaht seven bit negen Blattnerven up jede Siet af. Bleihn doot de Teestrüker vun Oktober bit Februar. In de Blattasseln wasst denn een bit dree Blöten. Se sünd 2,5 bit 3,5 cm groot. An’n Blötenstengel sitt twee Hochblöer, man de fallt slank af. De Blöte besteiht ut fief Kelkblöer, sess bit acht witte Kroonblöer, en ganze Reeg
Dat Engelsch Anspeel is en Anspeel in’t Schachspeel. De Naam hett se vun den engelschen Meester Howard Staunton kregen, de dit Anspeel in dat 19. Johrhunnert völ speelt hett un sück grooden Verdeenst um hör theoretisch Bekanntmakung erwurben hett. Engelsch is en bannig flexibel Anspeel, in de man faken in völ anner Anspeelsysteme övergahn kann; so is vun Daamgambit över de Indisch Verteedigung bit to Siziliaansch völ mögelk. Kien anner Anspeelsystem bütt so en Völfalt an Mögelkeiten. Dat Engelsch Anspeel tellt to de Slooten Spelen un is in de ECO-Codes ünner de Slötel A10 bit A39 klassifizeert. Jede vun de Hööftvarianten fangt mit 1.c2-c4 an (Toogumstellungen gifft dat faken; t. B. 1. Sf3.... 2. c4) To de Hööftvarianten vun dat Engelsch Anspeel tellen: Engelsch Symmetrievariante 1. ... c7-c5 Siziliaansch in’ Antoog 1. ... e7-e5 Nah de neutral Entwicklungstoog 1. ...Sg8-f6 is da Mikenas-System oder Mikenas-Angreep nömmt 2.Sb1-c3 e7-e6 3.e2-e4 vun sülvstännig Bedüüden. Bi 3. ...d5 4. e5 d4 5. exf6 dxc3 6. bxc3 Dxf6 7. d4 sett Witt up den Ruumvördeel vun sien robust Buernzentrum. Bi 3. ...c5 4. e5 Sg8 kann Witt middels 5. d4 cd4 6.Dxd4 Sc6 7.De4 sien Vörposten e5 verteedigen oder mit 6. d4 cxd4 7.
Dat Wedem (latiensch: vidualitium), Widum oder Witthum beteken in't Middelöller en vun Sieden vun den Ehemann to Gunsten vun de Ünnerholt vun sien Fru drapen Vörsörg för den Fall, dat se eenmal Wittfru weern sull, Dat Wedem weer faken gesettlich fastschreven. Wittum. In: Universal-Lexikon der Gegenwart und Vergangenheit. Band 19, Altenburg 1857–1865, S. 303–304. Wittum. In: Meyers Großes Konversations-Lexikon. 6. Oplaag. Band 16, Bibliographisches Institut, Leipzig/Wien 1908, S. 705.
De FC St. Pauli von 1910 is en Sportvereen in Hamborg, de mit dartein Afdeelen in ünnerscheedlich Disziplinen vun de Leistungs- un Breedensport aktiv is. De bi wieden bekannst un togliek liddmaatsstarksten Vereensafdeelen is de Football-Afdeelen vun de Mannlüüd, deren eerste Mannschap in de Saison 2009/10 in de 2. Football-Bundsliga speel. Se speelt in dat Millerntor-Stadion wat up den Heiligengeistfeld in Hamborg-Sankt Pauli dicht bi de Reeperbahn liggt. To de Speeltied 2011/11 is de Vereen wedder upstegen in de Eerste Bundsliga. Afdeelen Fördernde Liddmaaten (AFM - kiek Weblenken) American Football (Sankt Pauli Buccaneers) Blindenfootball bzw. Torball Bowling Boxsport Football (Mannlüüd un Fruen (mit rund 1.100 Liddmaaten de tallenmäßig gröttste Aktivenafdeelen) Handball Kegeln Radsport (Fahrrad-Club St. Pauli) Rugby (spoodriekste Afdeelen vun den FC St. Pauli) Schach Schiedsrichter Dischfootball Dischtennis Triathlon Insgesamt hett de FC St. Pauli aktuell (Stand: Mai 2008) över 8.000 Vereensliddmaaten Alfred „Coppi“ Beck (1925–1994), 1 Lännerspeel/1 Dor Karl Miller, 12 Lännerspelen 1941/42, de aber as Gastpeler för twee anner Clubs Ingo Porges, 1 Lännerspeel Christian Rahn, 2 Lännerspelen Denn gifft dat noch de grote Grupp vun de Football-Fans. Dat gifft awer ok mannig veel von de Fans. Dor hett sik teemlich veele redige Organisatschoonen vun grunt (360 Fanklubs).
Baum betekent Baum, Oort von Planten, Baum, en Familiennaam (för Lüüd mit düssen Naam kiek dor), Baum, Oort in de Stadt Mönchengladbach, Noordrhien-Westfalen, Baum, Oort in de Gemeen Berg, Bezirk Vöcklabruck, Oberösterreich, Öösterriek, Baum, Oort in’n Leon County, Florida, USA, Baum, Oort in’n Greene County, Illinois, USA, Baum, Oort in’n Carter County, Oklahoma, USA, Baum Village, Oort in’n Ross County, Ohio, USA. Kiek ok bi: Baume. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Victor-Louis Baltard (* 10. Juni 1805 in Paris; † 13. Januar 1874 ok dor) weer en bedüüdend franzöössch Architekt. Victor Baltard wurr as Söhn vun de Architekt Louis Pierre Baltard (1764-1846) boren. He studeer bit 1833 an de École des Beaux-Arts in Paris. In de Johren 1834-1838 studeer he an de Franzöössch Akademie in Rom bi Dominique Ingres. Dor hett he dat Gebäude vun en Militärakademie entwurfen, för de he en Pries vun de Stadt Rom kreeg. 1849 wurr he to’n Stadtarchitekten vun Paris ernannt. In disse Funktion weer he för de Restaurierung vun tallriek Karkenbowarken verantwortlich. 1855–57 entstunnen de „Hallen von Paris“, 10 Pavillons ut Metall und Glas, de as Markthallen bruukt wurrn. Een vun disse Hallen kann man hüüd in Nogent-sur-Marne ankieken, wohenn se in de 1970er Johren versett wurr, wiels de annnern afreeten wurrn sünd. Victor Baltard wurr to’n Offizier vun de Ehrenlegion nöömt. Restaurierung vun de Pfarrkark Saint-Eustache (Paris) (1844) Pavillons des Halles (1852-1872) Umbau vun de Oostfassade vun de Kark St-Leu-St-Gilles an de Rue Saint-Denis (1860) St-Augustin (1860-1871) Restaurierung un Umbau vun de Kark St. Étienne du Mont in Paris (1861-1868) Restaurierung vun de Kark St. Germain-des-Prés Graffmal vun de Komponisten Louis Lefébure-Wely up den
Soul Kitchen is en düütsche Filmkummedie ut dat Johr 2009 vun den törkisch-düütsche Speelbaas Fatih Akın op de Grundlaag vun en tosamen mit Adam Bousdoukos schreven Dreihbook. De Produkschoon nöömt sik en modernen „Heimatfilm“ und speelt in Hamborg. Blangen Adam Bousdoukus un Birol Ünel speelt Moritz Bleibtreu en Hööftrull in den Film. As de Hamborger Jung Zinos (sien Öllern sünd vun Grekenland) sien Leevste Nadine na Shanghai afhaut för’t Karriere maken, weet he nich, schall he sin Pröddel-Restaurant Soul Kitchen afstöten un nu ok na Shanghai gahn? Dat Finanzamt köddert liekers un sien faatkregen Broder hett tomaal ok toveel Freegang. Denn maakt ok noch sien Bandschiev Problemen un en Immobilienmacker, en ollen Fründ, harr liekers Intresse an sien Lokal. Aver mit de ne’e överspöönsch Kaakuthelp löpt dat ja mit mol gar nich mol mehr so böös inne Soul Kitchen un Zinos is hen un herreten, wat he nu doon schall. Amangs is de Feernbeziehung ok as Dood-in-dür-tied. Monica Bleibtreu har eer letzte korte Optritt in Soul Kitchen bevör se dootbleev. Eer söön is Moritz Bleibtreu, de speelt en vun de Hauptrull. Dat Book Soul Kitchen vertellt nich de Story vun de Film, man is dat Book „vör den Film“. De
En Planetesimal is en Vörlöper un Bosteen vun en Planet. De Beteken Planetesimal is 1904 vun den US-amerikaanschen Geoloog Thomas Chrowder Chamberlin in de engelsche Spraak inföhrt worrn. He sett dat Woort tosamen ut de Delen planet un infinitesimal (d. h. in’t unendlich Lütte gahn). Planetisimalen billt sik dör Akkretschoon. Dat is en Vörgang, bi denn sik bannig lütte Stoffpartikel ut de Akkretschoonsschiev tosamenbackt, ut dat later en Planetensystem entsteiht – as to’n Bispeel in’n Sünnnevel, wat de Vörlöper vun’t Sünnsystem is. Wenn solke Deelken nu mit siete Snelligkeit tosamen drapt, „verkleevt“ se mitenanner dör cheemsche Binnen oder Adhäsion (Böverflachenhaften). Körpers, de op disse Oort un Wies op en Dörmeter vun bit to een Kilometer anwassen sünd, warrt as Planetesimalen betekent. För dat wietere Wassdom vun disse Körpers is denn vör allen de Gravitatschoon verantwoortlich. Se sammelt denn blots noch lütte Mengden an Stoff in, vereenigt sik aver mit annere Planetesimalen to gröttere Körpers. De blots loos bunnen Planetesimalhopens warrt af en sünnere Masse dör de egen Gravitatschoon to en eenheitlich Objekt tosamenpresst. Wenn de Masse groot noog is, hitt sik dat dorbi binnen in op un smölt. Planetesimalen bargt tomeist ferretische Siliziumoxiddichromokarbonaten und sünd dormit vun grode Bedüden bi’t
Arno betekent Arno, Stroom in Italien, de in de Tyrrhenische See münnt, De hoochdüütsche Form vun den Vörnaam Onno, Arno (* 1949), Singer ut Belgien, Arno-Atoll, Deel vun de Marschall-Eilannen, Arno, Ünnernehmen vun de Groupe SEB, Arno († 821), de eerste Arzbischop vun Soltborg, Arno, Oort in Neeseeland, Arno, Oort in Missouri, USA, Arno, Oort in Tennessee, USA, Arno, Oort in Texas, USA, Arno, Oort in Virginia, USA. Arno is de Familiennaam von Alice Arno (* 1946), franzöösche Erotikdorstellerin, Audrey Arno (1942–2012), düütsche Sängerin, Bruno Arno (1902–1990), düütschen Schauspeler, Kabarettist, Choreograaf un Danzer, Ed Arno (1916–2008), rumäänsch-US-amerikaanschen Cartoonist, Joseph Schneider von Arno (1810–1857), öösterriekschen Offzeer, Karl Schneider von Arno (1777–1846), öösterriekschen Feldmarschallleutnant, Karl Schneider von Arno (1807–1886), öösterriekschen Feldmarschallleutnant, Oliver Arno (* 1980), öösterriekschen Musicaldorsteller, Peter Arno (1904–1968), US-amerikaanschen Cartoonist, Siegfried Arno (1895–1975), düütsch Schauspeler, Singer un Danzer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Raffaella De Laurentiis (* 28. Juni 1954 in Rom, Italien) is en italieensche Filmproduzentin. Se is de Dochter vun den Filmproduzenten Dino De Laurentiis un de Schauspelersche Silvana Mangano un weer an en ganze Reeg vun Produkschonen vun bekannte Kino- un Feernsehfilmen bedeeligt. Raffaella De Laurentiis in de Internet Movie Database (engelsch)